CELEX: 31997D1007(01)
Language: da
Date: 1997-09-22 00:00:00
Title: Rådets afgørelse af 22. september 1997 om fremtiden for en europæisk indsats på kulturområdet

Avis juridique important

|

31997D1007(01)

Rådets afgørelse af 22. september 1997 om fremtiden for en europæisk indsats på kulturområdet  

EF-Tidende nr. C 305 af 07/10/1997 s. 0001 - 0001

RÅDETS AFGØRELSE af 22. september 1997 om fremtiden for en europæisk indsats på kulturområdet (97/C 305/01)RÅDET FOR DEN EUROPÆISKE UNION,som henviser til traktaten om oprettelse af Det Europæiske Fællesskab, særlig artikel 152,som anerkender betydningen af en indsats på kulturområdet for den videre udvikling af Fællesskabet,som tager i betragtning, at traktatens artikel 128 udtrykkeligt giver Fællesskabet en kulturel dimension,som tager hensyn til ledende principper i traktaten såsom principperne i artikel 3 B,som tager hensyn til Rådets resolution af 20. januar 1997 om integrering af kulturelle aspekter i Fællesskabets foranstaltninger (1), navnlig:I henvisningen til konklusionerne fra Rådet og kulturministrene, forsamlet i Rådet, af 12. november 1992 om retningslinjer for europæiske kulturforanstaltninger, hvorefter:- forholdet mellem det kulturelle område og andre områder bør gøres mere synligt- de muligheder, traktatens artikel 128, stk. 4, giver i denne henseende, bør anvendes mere effektivt- der skal skabes en bedre balance mellem den kulturelle, den økonomiske og de øvrige dimensioner af Det Europæiske Fællesskabs politik, således at disse dimensioner supplerer og støtter hinanden,II som tager i betragtning, at flere af Det Europæiske Fællesskabs kulturelle foranstaltninger falder ind under forskellige (del)programmer,som noterer sig, at Fællesskabet ud over disse programmer støtter kulturelle foranstaltninger på mange forskellige måder,som konstaterer, at det er væsentligt at udarbejde ajourførte oversigter over indsatsen på kulturområdet i Fællesskabet for at koordinere støtten til den kulturelle sektor,som tager hensyn til Det Europæiske Fællesskabs erfaringer med hensyn til støtte til den kulturelle sektor,som tager i betragtning, at de eksisterende kulturprogrammer udløber i de kommende år,som tager i betragtning, at det er væsentligt, at der tages hensyn til medlemsstaternes synspunkter i Kommissionens forslag, og at det derfor kunne være hensigtsmæssigt, at Kommissionen på en måde, som den finder passende, hører dem om deres synspunkter vedrørende det europæiske kulturelle samarbejde,ANMODER Kommissionen om at foranstalte en undersøgelse af muligheden for at udforme en retningsgivende, overordnet og transparent fremgangsmåde i forbindelse med indsatsen på kulturområdet inden for Fællesskabet med henblik på gennemførelse af traktatens artikel 128 samt om senest den 1. maj 1998 at forelægge forslag om fremtiden for den europæiske indsats på kulturområdet, herunder bl.a. indførelse af et enkeltinstrument for planlægning og finansiering med henblik på gennemførelse af artikel 128, idet den audiovisuelle sektor dog allerede råder over egne instrumenter, under hensyn til ovennævnte betragtninger og yderligere evaluering af relevante (del)programmer.Udfærdiget i Bruxelles, den 22. september 1997.På Rådets vegneF. BODENFormand(1) EFT C 36 af 5. 2. 1997, s. 4.